159 



gjennem Professor Wiedemann i Kiel forhørt, om det filoso- 

 fiske Fakultet ved Universitetet der maatte være villigt til at 

 lade hans da netop udkomne <'Pliysiologische Resultate der 

 Vivisectionen« gjælde som Kvalifikation til den filosofiske 

 Doktorgrad; men han havde fra Fakultetets daværende De- 

 canus, Etatsraad Niemann, faaet et Svar, som ganske vist 

 udtalte sig meget anerkjendende om Dogen samt om Forfatterens 

 Kundskaber, videnskabelige Retning og fuldkomne Herredømme 

 over sit Emne, men tillige fremhævede, at hans Synspunkt kun 

 var det medicinske, og at det filosofiske og især det psy- 

 kologiske ikke var medtaget, hvorfor Fakultetet maatte ønske 

 en latinsk Afhandling om et filosofisk Emne, som kunde 

 sætte det i Stand til at bedømme Forfatterens Krav paa at faa 

 den filosofiske Doktorgrad. Lunds Afrejse til Brasilien stod 

 den Gang for Døren, der kunde selvfølgelig ikke være Tale om 

 at skrive en ny Afhandling, og Lund rejste derfor uden nogen 

 Doktortitel. Under sit Ophold i Kjøbenhavn i Sommeren 1829 

 skrev han imidlertid sit allerede omtalte Skrift: "de genere 

 Euphones" og sendte det i September Maaned til det filoso- 

 fiske Fakultet i Kiel. Fordringen om filosofiske og psy- 

 kologiske Emner synes da at have været opgivet, og Dagen 

 efter at Lund den 4. November var ankommen til Kiel, modtog 

 han der sit Diplom som Doctor philosophiæ. Fra denne By 

 gik Rejsen dernæst til Berlin , hvor han stiftede personligt Be- 

 kjendtskab med de i zoologisk Henseende ledende Mænd, Lichten- 

 stein og Rudolphi, og opholdt sig en fjorten Dages Tid for at 

 gjøre Studier i det zoologiske Museum, til hvilket der aabnedes 

 ham den frieste Adgang. Den 26. November forlod han Berlin 

 og rejste over Dresden og Prag til Wien, som han naaede i de 

 første Dage af December. Ligesom selve Byen gjorde et 

 behageligere Indtryk paa ham end Berlin, saaledes forekom og- 

 saa de derværende zoologiske Samlinger ham i mange Retninger 

 og navnlig med Hensyn til den brasilianske Fauna at staa over 

 dem i Berlin; han forblev i Wien indtil Julen, da han over 



